hy en hy hy en hy hy hy hy hy hy hy hy hy en en en hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy id hy hy hy hy hy hy hy hy hy en en
Ճակատագրի 25 կանոնները | Ժամանցային լուրեր
Friday, May 21, 2021 Views: *
Գոյություն ունեն ճակատագրի 25 կանոններ։
Ով է դրանք հորինել՝ հայտնի չէ։
Բայց նրանք, ովքեր ծանոթանում են այդ կանոններին, մեծ մասամբ համաձայնում են ու հետագայում ձգտում հետեւել դրանց։
Դրանք նույնիսկ կանոններ էլ չեն, այլ հոգեթերապեւտիկ տեխնիկա։
1․ Ամեն ինչը սկսվում է դատարկությունից, բայց այն պետք է լցվի
2․ Ցանկալի նպատակին հասնելու համար միայն ցանկությունը բավական չէ՝ որոշում է պետք կայացնել։ Միայն այդ դեպքում ի հայտ կգան հնարավորություններ։
3․ Կյանքի ճանապարհը փոխելու համար, պետք է նախ կանգ առնել եւ միայն դրանից հետո սկսել այլ ուղղությամբ շարժվել
4․ Կյանքում ստիպված ենք հատուցել ամեն ինչի համար։ Բայց ամենաշատը՝ անգործության։ Երբեմն դա հասկանում ենք միայն կյանքի վերջում։
5․ Եթե մարդն անընդհատ վախենում է սխալվել, ուրեմն նա, ինքն էլ այդ մասին չիմանալով, կյանքի ամենամեծ սխալն է գործում։
6․ Նմանը զնմանին գտանե։ Կյանքում ոչ մի պատահականություն չկա։ Մենք դեպի մեզ ենք գրավում ոչ թե այն մարդկանց, ում ուզում ենք տեսնել մեր կողքին, այլ նրանց, ովքեր մեզ նման են։
7․ Եթե տեսնում եք, որ դրված նպատակը անիրագործելի է, ուրեմն կենտրոնացեք այլ նպատակների վրա։ Դրանք իրագործելուց հետո փորձեք վերադառնալ առաջին նպատակներին։
8․ Եթե կյանքից ոչինչ չխնդրեք, այն ձեզ ոչինչ չի էլ տա։ Եթե ինչ- որ անորոշ բան խնդրեք, ապա ձեր պարգեւն էլ հենց այդպիսին կլինի։ Անհրաժեշտ է միշտ հստակ ձեւակերպել ձեր ցանկությունները։
9․Կյանքում բացարձակ բավականություն չի լինում։ Այն միշտ սահմանափակվում է մեր աշխարհընկալումով։
10. Ձգտում եք փոփոխությունների՞։ Այդ դեպքում մոռացեք պասիվության մասին։ Հենց դրա պատճառով եք դուք բաց թողնում այն հնարավորությունները, որոնք ձեզ ընձեռնում է ճակատագիրը։ Որոշեք ձեր երթուղին ու վերջնանպատակը։ Բայց դրան հասնելու համար պետք է նախ ճամփա ընկնել։
11․ Կյանքը ստիպում է լուծել այն խնդիրները, որոնք մարդը խուսափում է լուծել։ Դրանցից անհնար է թաքնվել, քանի որ չլուծելով որեւէ խնդիր հենց հիմա, այն ստիպված կլինեք լուծել կյանքի մեկ այլ փուլում։ Բայց այդ ժամանակ արդեն ավելի մեծ գնով։
12․ Կյանքում ընտրություն միշտ կա։ Երբեմն դա ընտրության բացակայությունն է։ Աշխարհում բազմաթիվ հնարավորություններ կան։ Բայց ձեռք բերելով մեկը, միշտ կորցնում ես մեկ ուրիշը։ Դրա համար էլ կորուստներն անխուսափելի են։ Բայց դրանց միշտ պետք է վերաբերել ինչպես նոր ձեռքբերման։
13․ Նորը կառուցելու համար հինը քանդել է պետք։ Բայց պետք է ոչ միայն քանդել, այլեւ մաքրել տեղը։ Իսկ դրա համար ուժեր, ժամանակ ու գիտելիք է պահանջվում։ Չէ՞ որ կարեւոր է իմանալ, թե ինչ կառուցեք ու ինչպես։ Եթե նման գիտելիքներ չունեք, ավելի լավ է մի քանդեք։ Թե չէ կարող եք որեւէ սարսափելի բան կառուցել։
14․ Մարդը ձգտում է փոխել կյանքը, բայց նրան խանգարում են հին կարծրատիպերը ու սովորությունները։ Դրանք անընդհատ փորձում են նրան իրենց ծուղակը գցել։ Դրա համար էլ փոփոխությունները միշտ դանդաղ են ընթանում ու մեծ ուժ ու եռանդ պահանջում։
15․ Յուրաքանչյուրս դեպի մեզ ենք գրավում հենց այն, ինչն ամենից շատ ենք սիրում, սպասում, կամ վախենում, քանի որ դրա վրա է կենտրոնանում մեր գիտակցությունը։ Ճակատագիրը երբեք ավելորդ ոչինչ չի տալիս։ Նա առատաձեռն է, բայց միայն ցանկալիի շրջանակում։ Ընդլայնեք շրջանակները ու ավելին կստանաք։
16․ Ամբողջ կյանքը համատարած հակասություններ են։ Մեկին սիրում ենք, մյուսին ատում, մեկի հետ մտերիմ ենք, մյուսի հետ՝ մրցակից։ Ձեռք ենք բերում ու կորցնում, հանդիպում ու բաժանվում։ Մարդը ձգտում է կայունության ու միաժամանակ իրեն չբավարարված զգում կյանքի միապաղաղ ընթացքից։ Անհնար է հասկանալ որեւէ բան, եթե չգիտեք, թե դրա հակառակն ինչպես է լինում։
17․ Մարդիկ ներդաշնակության են ձգտում։ Բայց դրան հասնելու համար նախ ներքին ներդաշնակություն է պետք։ Այսինքն պետք է ընդունել սեփական արժանիքներն ու թերությունները, գիտակցել անկատարությունն ու ընդունել այն։ Անհրաժեշտ է, որ բանականությունը, արարքներն ու զգացմունքները համաձայնեցված գործեն։
18․ Պետք է հասկանալ, որ աշխարհն ամենեւին էլ միայն հաճույքների համար չէ ստեղծված։ Շատ հաճախ այն չի համապատասխանում մեր ակնկալիքներին ու պատկերացումներին։ Բայց պետք է միշտ ձգտել բարի գործ անել։ Նա, ով ունակ չէ բարության, երբեք ուրիշներից ստացած բարությունն էլ չի գնահատի։
19․ Մարդուն ուրիշների մեջ միշտ զայրացնում է այն, ինչ հենց իր մեջ էլ կա։ Մյուսները կարող են մեզ համար հայելի դառնալ։ Պետք է ուշադիր նայել նրանց, այդ դեպքում կկարողանանք ավելի լավ ճանաչել ինքներս մեզ։
20․ Եթե դուք որեւէ բանի տիրանալու ուժեղ ցանկություն ունեք, դա նշանակում է, որ դուք չեք ընդունում ձեր ունակություններն ու արժանիքները։ Նայեք ինքներդ ձեզ, գուցե դուք ավելին ունեք, քան այն, ինչը տենչում եք։
21․ Բացասական մտքերին դիմակայելը շատ բարդ է։ Դրանք ստիպում են տառապել, տանջվել ու անհանգստանալ։ Այդ բացասական բազմությունից առանձնացրեք մեկ միտք ու տրորեք այն։ Այդ ժամանակ դուք կտրեք այդ վնասակար շղթան ու այն այլեւս այդքան չի նեղի ձեզ։
22․ Ձեզ ընդունեք այնպիսին, ինչպիսին կաք։ Այդ ժամանակ տագնապը, անհանգստությունը, բարդույթները կանհետանան, ու Դուք կկարողանաք լիարժեք կյանք սկսել։
23․ Մեզ շրջապատող աշխարհը լրիվ չեզոք է։ Այդ մենք ենք այն լավ կամ վատը դարձնում։ Ձգտեք իրականությունը դրական ընկալել, ու այդ դեպքում այն երջանիկ ու ուրախալի կդառնա։
24․ Երբեք շրջապատի կարծիքին մի վերաբերեք ինչպես վերջնական ճշմարտության։ Բոլորի համար լավը լինել հնարավոր չէ։ Միշտ էլ կգտնվեն չարակամ մարդիկ։ Թույլ մի տվեք, որ նրանք հաղթեն ձեզ։
25․ Բոլորս էլ այս աշխարհ ենք գալիս անէությունից ու գնում՝ դարձյալ աէնություն։ Այդ դեպքում գուցե մեր կյանքի իմաստը հենց ինքը կյա՞նքն է՝ իր բոլոր դրսեւորումներով։
Հասարակ կանոններ են, այսպես չէ՞։ Այդուհանդերձ, դրանք շատ բարերար են ազդում աշխարհընկալման վրա։ Դրանց հետեւելը բարդ չէ, իսկ դրանց օգուտը անգնահատելի կլինի։
Նյութը հրապարակման պատրաստեց zNews-ը
Կիսվե՛ք Ձեր ընկերների հետ
Թեստ. Կճանաչե՞ք հայտնի հայերին՝ նայելով միայն նրանց աչքերին
ԹԵՍՏ․ Ո՞վ է ամենահարուստ կինը, 99% սխալ պատասխան է տալիս
9 գաղտնիք, որ կանայք երբեք չեն ասում տղամարդկանց
Ամենահզոր բանջարեղենը, որն ազատում է շաքարախտից, գաստրիտից, Հելիկոբակտեր մանրէից, ավելորդ քաշից
Ֆոտոշոփի վարպետը վերադարձել է էլ ավելի զվարճալի խմբագրումներով (20 Photo)
Կնոջ 6 թերություն, որոնք վանում են տղամարդկանց
ԹԵՍՏ․ Այս նկարում կա մեկ ԿՈՊԻՏ սխալ, որքա՞ն արագ կգտնեք այն
Հայտնի են հիգիենայի միջոցները, որոնք քաղցկեղ են առաջացնում
Ախտանշաններ, որոնք հուշում են արյան մեջ երկաթի դեֆիցիտի մասին
Քսենիա Սոբչակը ռեպորտաժ է նկարահանել ՀՀ-ում տիրող իրավիճակի մասին (Video)
5 գործոն, որոնք բարձրացնում են գլխուղեղի կաթվածի հավանականությունը
Թեստ հանելուկ․ Գուշակեցի՞ք, թե որ համեմունքն էր
Ի՞նչ է հաստ աղիքի պոլիպն ու որ դեպքերում է այն վտանգավոր
Սուպեր Սաքոն նշանվել է. Ո՞վ է ռեփերի սիրելին (Photo, Video)
Ինչի՞ց են վախենում կանայք…
Ի՞նչ է տեղի ունենում օրգանիզմի հետ համբույրի ժամանակ
Փորի ճարպից ազատվելու էֆեկտիվ եղանակ` ընդամենը 1 օրում. 100% աշխատող միջոց
Ինչպես գայթակղել և պահել տղամարդուն
© Copyright by Znews.am - 2018. All rights reserved